**Christian Slater** (\* 18. august 1969, New York, New York, USA) je americký herec a producent, ktorý je známy z televízneho seriálu *Mr. Robot* (2016 - 2019).

Detstvo a mladosť
-----------------

Slater sa narodil 18. augusta 1969 v New Yorku. Jeho otec je herec a matka je herecká agentka. Má nevlastného brata z matkinej strany. Jeho prastrýko bol rozhlasovou osobnosťou Bill Slater. Slater navštevoval Dalton School, Professional Children's School a Fiorello H. LaGuardia High School of Music & Art and Performing Arts.

Kariéra
-------

Slater začal hrať od útleho veku. Jeho prvá televízna rola bola vo veku ôsmich v telenovele *One Life to Live*. Debutoval aj na Broadwayi v roku 1980. Na Broadwayi sa objavil aj v iných divadelných inscenáciách, napríklad *Copperfield*, *Merlin*, *Macbeth*, *Side Man* a *The Glass Menagerie*. Počas svojej kariéry účinkoval aj v londýnskom West Ende v divadelných inscenáciách *Prelet nad kukučím hniezdom* a *Plávanie so žralokmi*.

Jeho prvá filmová rola bola v roku 1985, vo filme *Legenda o Billie Jean*. O rok neskôr, si zahral vo filme *Meno ruže* po boku Seana Conneryho. 

V roku 1988 sa pripojil k herečkám ako Winona Ryder a Shannen Doherty vo filme *Heathers*. V roku 1990 si zahral vo filme *Zosilni to!*, kde sa objavil po boku herečky Samanthy Mathis. Za svoj herecký výkon vo filme, bol Slater nominovaný na Independent Spirit Awards.

V roku 1994 nahradil Rivera Phoenixa vo filme *Interview s upírom* (1994). O rok neskôr, sa pripojil k hereckému obsadeniu ako Kevin Bacon, Gary Oldman, Embeth Davidtz a Brad Dourif vo filme *Šialenec z Alcatrazu*. 

Slater hosťoval tiež v televíznych seriáloch, ako napríklad *Západné krídlo*, *Alias*, *Volajú ma Earl* či daboval aj jednu z postáv z televízneho seriálu *Robot Chicken*. 

V roku 2006 si zahral v životopisnom filme *Atentát v Ambassadore*. V októbri 2014 sa Slater potvrdil svoju účasť v televíznom seriáli *Mr. Robot*, kde stvárnil počítačového hackera nazývaného „Mr. Robot". Za svoj výkon, si Slater v roku 2016 vyslúžil ocenenie Zlatý glóbus za najlepší mužský herecký výkon vo vedľajšej úlohe – seriál, miniséria alebo televízny film. 

V rokoch 2021 až 2022 nahovoril postavu Randa Ridleyho v animovanom sci-fi sitcome *Inside Job*. V roku 2023 si zahral po boku Johna Cenu a Alison Brie vo filme *Freelance*.

Súkromný život
--------------

V roku 2000 sa Slater oženil s Ryan Haddon, dcérou modelky Dayle Haddon. Majú spolu dve deti. V roku 2003 bola Haddonová zatknutá za napadnutie Slatera počas hádky v Hard Rock Cafe na dovolenke v Las Vegas. Haddonová údajne hodila sklenenú fľašu na Slatera, pričom mu porezala krk. Rozchod oznámili na Vianoce, v roku 2004. Oficiálne sa rozišli v roku 2005 a rozviedli v roku 2007.

2. decembra 2013 sa Slater oženil so svojou priateľkou Brittany Lopez na Floride po troch rokoch randenia. Majú spolu dcéru, ktorá sa narodila v auguste 2019.

Slater cvičí Kempo Karate a svoj čas delí medzi Coconut Grove v Miami na Floride a Hell's Kitchen na Manhattane. 

V minulosti, mal Slater problémy s užívaním návykových látok a podstúpil liečbu. V roku 1989 bol Slater zatknutý za jazdu pod vplyvom alkoholu. Bol odsúdený na desať dní väzenia.

V roku 1994 bol zatknutý, keď sa so zbraňou v batožine pokúsil nastúpiť do komerčného lietadla. Bol odsúdený na tri dni verejnoprospešných prác.

V roku 1997 bol Slater odsúdený za to, že pod vplyvom heroínu, kokaínu a alkoholu udrel svoju priateľku Michelle Jonasovú a zaútočil na policajta. Počas prepustenia na kauciu sa liečil viac ako 100 dní v rehabilitačnom zariadení a potom bol odsúdený na trojmesačný trest odňatia slobody, po ktorom nasledovali tri mesiace v rezidenčnom rehabilitačnom centre. Z väzenia bol prepustený po 59 dňoch na základe slušného správania.

24. mája 2005 bol Slater zatknutý na Manhattane po tom, čo údajne ohmatával ženu na ulici. Slater bol obvinený zo sexuálneho zneužívania tretieho stupňa. Obvinenia boli neskôr zrušené pre nedostatok dôkazov.

Iné projekty
------------

Commons
* Spolupracuj na Commons Commons ponúka multimediálne súbory na tému **Christian Slater**

Externé odkazy
--------------

* Christian Slater v Internet Movie Database (po anglicky)
* Christian Slater v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Christian Slater na anglickej Wikipédii.*

| * z
* d
* u
Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme |
| --- |
| 1996 - 2020 | 
* Ian McKellen (1996)
* George C. Scott (1997)
* Don Cheadle / Gregory Peck (1998)
* Peter Fonda (1999)
* Robert Downey Jr. (2000)
* Stanley Tucci (2001)
* Donald Sutherland (2002)
* Jeffrey Wright (2003)
* William Shatner (2004)
* Paul Newman (2005)
* Jeremy Irons (2006)
* Jeremy Piven (2007)
* Tom Wilkinson (2008)
* John Lithgow (2009)
* Chris Colfer (2010)
* Peter Dinklage (2011)
* Ed Harris (2012)
* Jon Voight (2013)
* Matt Bomer (2014)
* Christian Slater (2015)
* Hugh Laurie (2016)
* Alexander Skarsgård (2017)
* Ben Whishaw (2018)
* Stellan Skarsgård (2019)
* John Boyega (2020)

 |
| od 2021 | 
* O Yeong-su (2021)

 |
| 
* (1970 – 1995)
* **(1996 – súčasnosť)**

 |

| * z
* d
* u
Držitelia ceny Critics' Choice Television Award za najlepšieho herca vo vedľajšej úlohe (dramatický seriál) |
| --- |
| 2011 - 2019 | 
* John Noble (2011)
* Giancarlo Esposito (2012)
* Michael Cudlitz (2013)
* Aaron Paul (2014)
* Jonathan Banks (2015)
* Christian Slater (2016)
* John Lithgow (2016)
* David Harbour (2017)
* Noah Emmerich (2018)
* Billy Crudup (2019)

 |
| 2020 - | 
* Michael K. Williams (2020)
* Kieran Culkin (2021)
* Giancarlo Esposito (2022)

 |

Autoritné údaje: * BnF: 139428955
* GND: 11923047X
* ISNI: 0000 0001 2096 4913
* LCCN: n82155967
* NK ČR: jx20050512007
* VIAF: 79169572
* WorldCat: lccn-n82155967